Ranil Vikramasiṅghe
Ranil Vikramasiṅghe Res apud Vicidata repertae: Nativitas: 24 Martii 1949; Colombo Patria: Srilanca Familia Genitores: Cyril Esmond Lucien Wickremesinghe; Coniunx: Maitree Wickramasinghe Ranil Vikramasiṅghe, litteris Singhalensibus රනිල් වික්‍රමසිංහ aut Tamulicis ரணில் விக்ரமசிங்க (natus die 24 Martii 1949), alumnus Regalis Collegii et Universitatis necnon collegii iuris Columbi in urbe, est politicus Taprobanae. Minister ab iuventute et labore annis 1977-1980 meruit, inde usque in annum 1989 minister eruditionis. Primus minister quinquies creatus est, die 7 Maii 1993 (quod officium ad diem 19 Augusti 1994 tenuit), dieque 9 Decembris 2001 (ad 6 Aprilis 2004), iterum die 9 Ianuarii 2015 (ad 26 Octobris 2018), brevi intervallo die 15 Decembris 2018 (ad 21 Novembris 2019), ultimo fortasse die 12 Maii 2022 (duos menses merens). Die 21 Iulii eiusdem anni, praeside Gotābaya Rājapakṣe subito effugo, Ranil Vikramasiṅghe in officium praesidis elevatus est.